ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
സാമൂഹിക മാധ്യമങ്ങളുടെ ദുരുപയോഗം കര്ശനമായി തടയണമെന്ന് കേന്ദ്ര ആഭ്യന്തര സെക്രട്ടറി
രാജ്യ താല്പ്പര്യത്തിന് വിരുദ്ധവും സമൂഹത്തില് അസ്വസ്ഥത പരത്തുന്ന തരത്തിലുള്ള അപവാദ പ്രചരണങ്ങള്ക്കും, സ്ത്രീകള്, കുട്ടികള് എന്നിവര്ക്കെതിരെയുള്ള സൈബര് കുറ്റകൃത്യങ്ങള്ക്കും സാമൂഹിക മാധ്യമങ്ങള് ദുരുപയോഗം ചെയ്യുന്നത് തടയാന് കൈക്കൊണ്ട നടപടികള് കേന്ദ്ര ആഭ്യന്തര സെക്രട്ടറി ശ്രീ. രാജീവ് ഗൗബ ന്യൂഡല്ഹിയില് ഇന്ന് വിവിധ സാമൂഹിക മാധ്യമങ്ങളുടെ പ്രതിനിധികളുമായി നടത്തിയ ചര്ച്ചയില് അവലോകനം ചെയ്തു. ഫെയ്സ്ബുക്ക്, ഗൂഗിള്, ട്വിറ്റര്, വാട്സ്ആപ്പ്, യൂട്യൂബ്, ഇന്സ്റ്റാഗ്രാം തുടങ്ങിയവയുടെ പ്രതിനിധികളും കേന്ദ്ര ആഭ്യന്തര, വിവര സാങ്കേതികവിദ്യ, വാര്ത്താവിനിമയ രംഗത്തെ ഉന്നത ഉദ്യോഗസ്ഥരും യോഗത്തില് സംബന്ധിച്ചു. വെബ്സൈറ്റുകള് ബ്ലോക്ക് ചെയ്യുന്നതും, അപകീര്ത്തികരമായ ഉള്ളടക്കം നീക്കം ചെയ്യുന്നതുമായി ബന്ധപ്പെട്ട് കൈക്കൊണ്ട നടപടികള് സാമൂഹിക മാധ്യമപ്രവര്ത്തകരുടെ പ്രതിനിധികള് ഗവണ്മെന്റിനെ ധരിപ്പിച്ചു.
ദേശീയ സുരക്ഷയ്ക്ക് ഹാനികരമാകും വിധത്തില് സാമൂഹിക മാധ്യമങ്ങള് ദുരുപയോഗം ചെയ്യുന്നില്ലെന്ന് ഉറപ്പ് വരുത്താന് കര്ക്കശവും, ഫലപ്രദവുമായ നടപടികള് കൈക്കൊള്ളണമെന്ന് കേന്ദ്ര ആഭ്യന്തര സെക്രട്ടറി അവരോട് ആവശ്യപ്പെട്ടു. പരാതി പരിഹാര ഉദ്യോഗസ്ഥരെ ഇന്ത്യയില് നിയമിക്കാനും, അപകീര്ത്തികരമായ ഉള്ളടക്കങ്ങള് നീക്കം ചെയ്യുന്നതുമായ പരാതികള് സമയബന്ധിതമായി പരിഹാരം കാണാനുള്ള സംവിധാനം സൃഷ്ടിക്കാനും, കുറ്റാന്വേഷണ ഏജന്സികള് ആവശ്യപ്പെടുന്ന വിവരങ്ങള് കൃത്യമായി പങ്ക് വയ്ക്കാനും സാമൂഹിക മാധ്യമങ്ങള് തയ്യാറാകണമെന്നും അദ്ദേഹം ആവശ്യപ്പെട്ടു. എല്ലാ സാമൂഹിക മാധ്യമങ്ങളും ഇക്കാര്യത്തില് ഗവണ്മെന്റുമായി സഹകരിക്കാമെന്ന് ഉറപ്പ് നല്കി.
ND MRD - 800
വിദ്യാഭ്യാസ മന്ത്രാലയം
മന്ത്രാലയത്തിന്റെ ഡിജിറ്റൽ വിദ്യാഭ്യാസ സംരംഭങ്ങൾ കേന്ദ്ര വിദ്യാഭ്യാസ മന്ത്രി അവലോകനം ചെയ്തു
ന്യൂ ഡൽഹി :13 , ജൂലായ് 2021
പ്രധാനമന്ത്രി ഇ-വിദ്യ, നാഷണൽ ഡിജിറ്റൽ എഡ്യൂക്കേഷൻ ആർക്കിടെക്ചർ , സ്വയം, തുടങ്ങിയ വിദ്യാഭ്യാസ മന്ത്രാലയത്തിന്റെ ഡിജിറ്റൽ വിദ്യാഭ്യാസ സംരംഭങ്ങൾ കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാൻ അവലോകനം ചെയ്തു. സഹമന്ത്രി ശ്രീമതി അന്നപൂർണ ദേവി; സഹ മന്ത്രിമാരായ ശ്രീ രാജ്കുമാർ രഞ്ജൻ സിംഗ്, ഡോ. സുഭാഷ് സർക്കാർ എന്നിവരും യോഗത്തിൽ പങ്കെടുത്തു..മന്ത്രാലയത്തിലെ മുതിർന്ന ഉദ്യോഗസ്ഥർ മന്ത്രിമാർക്ക് ഈ സംരംഭങ്ങളെക്കുറിച്ച് വിശദീകരിച്ചു കൊടുത്തു .വിദ്യാഭ്യാസത്തിൽ സാങ്കേതികവിദ്യ ഉപയോഗിക്കുന്നതിന്റെ പ്രാധാന്യം ഊന്നിപ്പറഞ്ഞുകൊണ്ട് തുറന്നത് , സമഗ്രം എല്ലാവർക്കും പ്രവേശനം സാധ്യമാക്കുന്ന വിദ്യാഭ്യാസം എന്നി ലക്ഷ്യങ്ങൾ കൈവരിക്കാൻ സാങ്കേതികവിദ്യ സഹായിക്കുമെന്ന് ശ്രീ പ്രധാൻ പറഞ്ഞു.വിദ്യാഭ്യാസരംഗത്തെ ഊർജ്ജസ്വലമായ ഡിജിറ്റൽ ഇക്കോസിസ്റ്റം വിദ്യാർത്ഥികളുടെ പഠന അവസരങ്ങൾ വിപുലീകരിക്കുമെന്നും വിദ്യാഭ്യാസ മേഖലയിലെ നവീകരണത്തിനും സംരംഭകത്വത്തിനും പ്രചോദനമാകുമെന്നും അദ്ദേഹം പറഞ്ഞു.കോവിഡ് -19 മഹാമാരി വിദ്യാഭ്യാസം ഡിജിറ്റൽ മാധ്യമത്തിലേക്ക് മാറേണ്ടത് അനിവാര്യമാക്കി തീർത്തു . വിദ്യാഭ്യാസത്തിന്റെ തുടർച്ച ഉറപ്പാക്കാൻ മന്ത്രാലയം സ്വീകരിച്ച ഡിജിറ്റൽ സംരംഭങ്ങൾ കൂടുതൽ ശക്തിപ്പെടുത്തുകയും സ്ഥാപനവൽക്കരിക്കപ്പെടുകയും ചെയ്യുമെന്ന് മന്ത്രി ഉറപ്പ് നൽകി.
IE
(
പ്രധാനമന്ത്രിയുടെ ഓഫീസ്
മേഘാലയയിലെ ജനങ്ങൾക്ക് സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി മേഘാലയയിലെ അവരുടെ സംസ്ഥാന രൂപീകരണ ദിനത്തിൽ ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"മേഘാലയയിലെ ജനങ്ങൾക്ക് സംസ്ഥാന രൂപീകരണ ദിനത്തിൽ ആശംസകൾ. ഈ സംസ്ഥാനം അതിന്റെ ഊർജ്ജസ്വലമായ സംസ്കാരത്തിന് പേരുകേട്ടതാണ്, പ്രത്യേകിച്ച് സംഗീതം, കല, കായിക വിനോദങ്ങളോടുള്ള അഭിനിവേശം. മേഘാലയയിൽ നിന്നുള്ള ആളുകൾ വൈവിധ്യമാർന്ന മേഖലകളിൽ മികവ് തെളിയിച്ചിട്ടുണ്ട്. വരും വർഷങ്ങളിലും മേഘാലയയുടെ തുടർച്ചയായ പുരോഗതിക്കായി ഞാൻ പ്രാർത്ഥിക്കുന്നു. ."
Greetings to the people of Meghalaya on their Statehood Day. This state is known for its vibrant culture, particularly music, art and passion towards sports. People from Meghalaya have excelled in diverse fields. I pray for Meghalaya’s continuous progress in the years to come.
— Narendra Modi  January 21, 2023
രാജ്യരക്ഷാ മന്ത്രാലയം
കോവിഡ്-19 കേസുകൾ വർദ്ധിക്കുന്നതിനിടയിൽ പ്രതിരോധ മന്ത്രാലയത്തിന്റെയും, സായുധ സേനയുടെയും തയ്യാറെടുപ്പ് രക്ഷ മന്ത്രി ശ്രീ രാജ്നാഥ് സിംഗ് അവലോകനം ചെയ്തു
ന്യൂഡൽഹി, ഏപ്രിൽ 20, 2021
രാജ്യത്തൊട്ടാകെയുള്ള കോവിഡ്-19 കേസുകളുടെ വർദ്ധന നേരിടാൻ പ്രതിരോധ മന്ത്രാലയത്തിന്റെയും സായുധ സേനയുടെയും തയ്യാറെടുപ്പ് അവലോകനം ചെയ്യുന്നതിനായി രക്ഷ മന്ത്രി ശ്രീ രാജ്നാഥ് സിംഗ് 2021, ഏപ്രിൽ 20-ന് വെർച്വൽ മീറ്റിംഗ് നടത്തി.
മുതിർന്ന സിവിൽ, സൈനിക ഉദ്യോഗസ്ഥർ വീഡിയോ കോൺഫറൻസിംഗിലൂടെ യോഗത്തിൽ പങ്കെടുത്തു. പൊതുഭരണ വിഭാഗത്തിന് ആവശ്യമായ സഹായങ്ങൾ ലഭ്യമാക്കുന്നതിനായി പ്രതിരോധ മന്ത്രാലയത്തിന് കീഴിലെ വിവിധ സംഘടനകൾ സ്വീകരിച്ച നടപടികൾ സംബന്ധിച്ച് ശ്രീ രാജ്നാഥ് സിങ്ങിനെ ധരിപ്പിച്ചു.
പൊതുഭരണ വിഭാഗം/സംസ്ഥാന സർക്കാരുകൾ എന്നിവയ്ക്ക് ഓക്സിജൻ സിലിണ്ടറുകളും അധിക കിടക്കകളും നൽകുന്നതിന് യുദ്ധകാലാടിസ്ഥാനത്തിൽ പ്രവർത്തിക്കണമെന്ന് ശ്രീ രാജ്നാഥ് സിംഗ് ഡിപിഎസ്യു-കൾ, ഒഎഫ്ബി, ഡിആർഡിഒ എന്നിവരോട് അഭ്യർത്ഥിച്ചു.
സായുധ സേനകൾ സംസ്ഥാന സർക്കാരുമായി അടുത്ത ബന്ധം പുലർത്തണമെന്നും ആവശ്യമായ സഹായം നൽകാൻ തയ്യാറാകണമെന്നും അദ്ദേഹം ആവശ്യപ്പെട്ടു. നിർണായക ആവശ്യങ്ങൾ നിറവേറ്റുന്നതിനായി സംഭരണത്തിന്റെ അടിയന്തിര അധികാരങ്ങളും രക്ഷാ മന്ത്രി നൽകി.
LCA തേജസ്സിനായി വികസിപ്പിച്ച ഓൺ-ബോർഡ് ഓക്സിജൻ ഉല്പാദന സാങ്കേതിക വിദ്യ വ്യവസായങ്ങൾക്ക് കൈമാറിയിട്ടുണ്ട് എന്ന് ശ്രീ രാജ്നാഥ് സിംഗിനെ ചർച്ചയിൽ അറിയിച്ചു. അതിതീവ്രമായ ഉയർന്ന പ്രദേശങ്ങളിൽ വിന്യസിച്ചിട്ടുള്ള ഭടന്മാർക്കുള്ള SpO2 ബ്ലഡ് ഓക്സിജൻ സാച്ചുറേഷൻ അധിഷ്ഠിതമായ അനുബന്ധ ഓക്സിജൻ ഡെലിവറി സംവിധാനം കോവിഡ് രോഗികൾക്ക് ഉപയോഗിക്കാവുന്നതാണെന്നും, ഈ സംവിധാനവും വിപണിയിൽ ഉടൻ ലഭ്യമാക്കുമെന്നും ചർച്ചയിൽ പറഞ്ഞു.
നിലവിലെ കോവിഡ് മൂലമുള്ള സാഹചര്യം നേരിടുന്നതിനായി സായുധ സേനയിൽ നിന്ന് വിരമിച്ച, വാക്സിനേഷൻ എടുത്തിട്ടുള്ള ഉദ്യോഗസ്ഥരുടെ സേവനം പൊതുഭരണ വിഭാഗം/സംസ്ഥാന സർക്കാരുകൾ എന്നിവയ്ക്ക് ലഭ്യമാക്കാനും രക്ഷാമന്ത്രി ആവശ്യപ്പെട്ടു.
സായുധ സേനയിലേയും പ്രതിരോധ മന്ത്രാലയത്തിലേയും ഉദ്യോഗസ്ഥർക്കിടയിൽ കോവിഡ് വ്യാപനം തടയുന്നതിന് വേണ്ട മുൻകരുതലുകൾ എടുക്കാനും മന്ത്രി ആവശ്യപ്പെട്ടു.
(Visitor Counter : 148
ആരോഗ്യ, കുടുംബക്ഷേമ മന്ത്രാലയം
നാഷണൽ ഓക്സിജൻ സ്റ്റുവാർഡ്ഷിപ്പ് പ്രോഗ്രാം
കേന്ദ്ര ആരോഗ്യ മന്ത്രാലയത്തിന്റെ നാഷണൽ ഓക്സിജൻ സ്റ്റുവാർഡ്ഷിപ്പ് പ്രോഗ്രാം ഇന്ന് ന്യൂ ഡൽഹി എയിംസിൽ കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഉദ്ഘാടനം ചെയ്തു.
മെഡിക്കൽ ഓക്സിജന്റെ യുക്തിസഹമായ വിനിയോഗം ഉറപ്പാക്കാനും പാഴാക്കൽ ഒഴിവാക്കാനും ഇതുമായി ബന്ധപ്പെട്ട പ്രവർത്തനങ്ങളിൽ ഏർപ്പെട്ടിരിക്കുന്ന എല്ലാ ആരോഗ്യ പ്രവർത്തകർക്കും ആവശ്യമായ അറിവും നൈപുണ്യവും നൽകി ശാക്തീകരിക്കുകയാണ് ഈ സംരംഭം വഴി ലക്ഷ്യമിടുന്നത്. രാജ്യത്തുടനീളമുള്ള ഓരോ ജില്ലയിലും കുറഞ്ഞത് ഒരു "ഓക്സിജൻ സ്റ്റുവാർഡിനെ" കണ്ടെത്തി പരിശീലിപ്പിക്കാൻ ഈ പദ്ധതി വിഭാവനം ചെയ്യുന്നു. പരിശീലനം സിദ്ധിച്ച ഈ പ്രൊഫഷണലുകൾ അതത് ജില്ലകളിലെ ഓക്സിജൻ തെറാപ്പി, മാനേജ്മെന്റ് എന്നിവയെക്കുറിച്ചുള്ള പരിശീലനത്തിന് നേതൃത്വം നൽകുകയും ഓക്സിജൻ വിതരണ ഓഡിറ്റിന് സഹായിക്കുകയും ഉയർന്ന ഒക്സിജൻ ആവശ്യകത നിർവഹിക്കുന്നതിനുള്ള ഉത്തരവാദിത്തം വഹിക്കുകയും ചെയ്യും.
കേന്ദ്ര ഗവൺമെന്റ് 1,500-ലധികം പിഎസ്എ ഓക്സിജൻ ഉൽപ്പാദന പ്ലാന്റുകൾ അനുവദിച്ചിട്ടുണ്ടെന്നും, അതിൽ 1,463 എണ്ണം കമ്മീഷൻ ചെയ്തിട്ടുണ്ടെന്നും ചടങ്ങിനെ അഭിസംബോധന ചെയ്തുകൊണ്ട് ഡോ. പവാർ പറഞ്ഞു. ഇതിൽ 1,225 പിഎസ്എ പ്ലാന്റുകൾ പിഎം കെയേഴ്സ് ഫണ്ടിന് കീഴിൽ രാജ്യത്തെ എല്ലാ ജില്ലകളിലുമായി സ്ഥാപിച്ച് കമ്മീഷൻ ചെയ്തിട്ടുള്ളതായി അവർ പറഞ്ഞു. പൊതുജനാരോഗ്യ കേന്ദ്രങ്ങളിൽ പിഎസ്എ പ്ലാന്റുകൾ സ്ഥാപിക്കാനും സ്വകാര്യ ആരോഗ്യ കേന്ദ്രങ്ങളിൽ പിഎസ്എ പ്ലാന്റുകൾ സ്ഥാപിക്കാൻ ആവശ്യമായ സൗകര്യമൊരുക്കാനും സംസ്ഥാനങ്ങളോട് ആവശ്യപ്പെട്ടിട്ടുണ്ട്.
ആരോഗ്യ മന്ത്രാലയത്തിലെ മുതിർന്ന ഉദ്യോഗസ്ഥർ ചടങ്ങിൽ പങ്കെടുത്തു.
കോര്പ്പറേറ്റ്കാര്യ മന്ത്രാലയം
കോർപ്പറേറ്റ് കാര്യ മന്ത്രാലയത്തിലെ സഹ മന്ത്രിയായി ശ്രീ റാവു ഇന്ദർജിത് സിംഗ് ചുമതലയേറ്റു.
ന്യൂ ഡൽഹി:12 ജൂലായ് 2021
കേന്ദ്ര കോർപ്പറേറ്റ് കാര്യ മന്ത്രാലയത്തിലെ സഹമന്ത്രിയായി ശ്രീ റാവു ഇന്ദർജിത് സിംഗ് ഇന്ന് ചുമതലയേറ്റു.
നേരത്തെ തന്നെ ശ്രീ സിംഗ് , ആസൂത്രണ കാര്യ മന്ത്രാലയത്തിന്റെയും സ്റ്റാറ്റിസ്റ്റിക്സ്, പ്രോഗ്രാം ഇംപ്ലിമെന്റേഷൻ മന്ത്രാലയത്തിന്റെയും സ്വതന്ത്ര ചുമതലയുള്ള സഹ മന്ത്രിയാണ് .പതിനേഴാം ലോക സഭയിലെ ഹരിയാനയിലെ ഗുഡ്ഗാവ് മണ്ഡലത്തിൽ നിന്നുള്ള പാർലമെന്റ് അംഗമാണ് ശ്രീ സിംഗ്. ഇത് അഞ്ചാം തവണയാണ് അദ്ദേഹം പാർലമെന്റ് അംഗമാവുന്നത് .71 വയസ്സുള്ള ശ്രീ സിംഗ് അഭിഭാഷകനും തൊഴിലിൽ കർഷകനും , സജീവമായ രാഷ്ട്രീയ സാമൂഹിക പ്രവർത്തകനുമാണ്.
IE
(Visitor Counter : 171
പ്രധാനമന്ത്രിയുടെ ഓഫീസ്
യാസ് ചുഴലിക്കാറ്റിന്റെ ആഘാതം അവലോകനം ചെയ്യുന്നതിനായി പ്രധാനമന്ത്രി യോഗം വിളിച്ചു കൂട്ടി
യാസ് ചുഴലിക്കാറ്റിനെ നേരിടാൻ എൻഡിആർഎഫിന്റെ 106 ടീമുകളെ വിന്യസിച്ചിട്ടുണ്ട്
സാധാരണ ജനജീവിതം വേഗത്തിൽ പുനസ്ഥാപിക്കപ്പെടുന്നുവെന്ന് ഉറപ്പാക്കണം : പ്രധാനമന്ത്രി
യാസ് ചുഴലിക്കാറ്റിന്റെ ആഘാതം അവലോകനം ചെയ്യുന്നതിനായി പ്രധാനമന്ത്രി ശ്രീ. നരേന്ദ്ര മോദി യുടെ അധ്യക്ഷതയിൽ ഇന്ന് യോഗം ചേർന്നു . ചുഴലി ക്കാറ്റിനെ നേരിടാൻ കൈക്കൊണ്ട തയ്യാറെടുപ്പുകൾ , നാശനഷ്ടങ്ങളുടെ വിലയിരുത്തൽ, അനുബന്ധ കാര്യ ങ്ങൾ എന്നിവയെക്കുറിച്ച് ഉദ്യോഗസ്ഥർ വിശദമായ അവതരണം നടത്തി.
പശ്ചിമ ബംഗാളിലും ഒഡീഷയിലുമായി 46 ടീമുകൾ വീതമുള്ള എൻഡിആർഎഫിന്റെ 106 ഓളം ടീമുകളെ വിന്യസിക്കുകയുണ്ടായി. 1000 ത്തിലധികം പേരെ രക്ഷ പ്പെടുത്തി. റോഡുകൾ തടസ്സപ്പെടുത്തികൊണ്ടു നിലം പതിച്ച 2500 ലധികം മരങ്ങൾ / തൂണുകൾ എന്നിവ നീക്കം ചെയ്തു. വെള്ളത്തിൽപ്പെട്ടവരെ പ്രതിരോധ സേനകൾ , പ്രത്യേകിച്ച് കരസേനയും , തീര സംരക്ഷണ സേനയും രക്ഷപെടുത്തിയപ്പോൾനാ വികസേനയും വ്യോമസേനയും ജാഗ്രത പുലർത്തി നിലകൊണ്ടു.
യാസ് ചുഴലിക്കാറ്റിനുശേഷം ഉണ്ടായ നാശനഷ്ടങ്ങളു ടെ വിലയിരുത്തലിൽ സംസ്ഥാനങ്ങൾ ഏർപ്പെട്ടിരിക്കു കയാണ് കൃത്യമായ പ്രവചനത്തിലൂടെയും , ബാധിത പ്രദേശങ്ങളിലെ ജനങ്ങളുമായി ഫലപ്രദമായി ആശയ വിനിമയം നടത്തിയും, കേന്ദ്ര സംസ്ഥാന ഏജൻസികൾ സമയബന്ധിതമായി നടത്തിയ ഒഴിപ്പിക്കലിലൂടെയും ഏറ്റവും കുറച്ചു് മനുഷ്യ ജീവനുകൾ മാത്രമാണ് നഷ്ടപ്പെട്ടത് . അതേസമയം, വെള്ളപ്പൊക്കം കാരണം, നാശനഷ്ടങ്ങൾ ഉണ്ടായിട്ടുണ്ട്, അവ വിലയിരുത്തി വരികയാണ്. ദുരിതബാധിത പ്രദേശങ്ങളിൽ വൈദ്യു തി, വാർത്താവിനിമയ സേവനങ്ങൾ പുനസ്ഥാപിച്ചു.
ചുഴലിക്കാറ്റ് ഉയർത്തിയ വെല്ലുവിളികളോട് പ്രതികരി ക്കുന്നതിൽ കേന്ദ്ര-സംസ്ഥാന ഏജൻസികൾ വഹിച്ച ഫലപ്രദവും സജീവവുമായ പങ്ക് പ്രധാനമന്ത്രി എടുത്തു് പറഞ്ഞു. ദുരിതബാധിത പ്രദേശങ്ങളിൽ സാധാരണ ജീവിതം എത്രയും വേഗത്തിൽ സാധാരണനില പുന സ്ഥാപിക്കപ്പെടുന്നുവെന്നും, ദുരിതാശ്വാസ സഹായം , ദുരന്ത ബാധിതർക്ക് വിതരണം ചെയ്യുന്നുവെന്നും ഉറപ്പു വരുത്തണമെന്നും പ്രധാനമന്ത്രി ഏജൻസിക ളോട് ആവശ്യപ്പെട്ടു.
പ്രധാനമന്ത്രിയുടെ പ്രിൻസിപ്പൽ സെക്രട്ടറി, കാബിനറ്റ് സെക്രട്ടറി, ആഭ്യന്തര, ഊർജ്ജ, വാർത്താവിനിമയ സെക്രട്ടറിമാർ, കേന്ദ്ര കാലാവസ്ഥാ വകുപ്പ് ഡയറക്ടർ ജനറൽ എന്നിവരും യോഗത്തിൽ പങ്കെടുത്തു.
പ്രധാനമന്ത്രിയുടെ ഓഫീസ്
ഭൗമദിനത്തില് പ്രധാനമന്ത്രിയുടെസന്ദേശം
ഭൗമ ദിനത്തോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദി പുറപ്പെടുവിച്ച സന്ദേശത്തിന്റെ പൂര്ണ്ണരൂപം ചുവടെ :
'ഇന്ന് ഭൗമ ദിനത്തില് ഭൂമാതാവിനോടുള്ളആദരവില് നാം തലകുനിക്കുന്നു. വര്ഷങ്ങളായിമഹത്തായ ഈ ഭൂമിആശ്ചര്യകരമായവൈവിധ്യത്തിന് അഭയകേന്ദ്രമാണ്. കാലാവസ്ഥാവ്യതിയാനം ലഘൂകരിക്കുന്നതിനും, സുസ്ഥിരവികസനത്തിന് ഊന്നല് നല്കുന്നതിനും, നമ്മുടെ ഭൂമിയുടെക്ഷേമത്തിനും വേണ്ടികൂടിപ്രവര്ത്തിക്കുന്നതിനുള്ള നമ്മുടെ പ്രതിബദ്ധത നാം ഇന്ന്ആവര്ത്തിക്കുന്നു'.
(ND/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 193.13 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 16,308 പേര്
ചികിത്സയിലുള്ളത് 0.04 ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 2,158 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,26,09,335 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,685 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 84.93 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,47,637 പരിശോധനകള്.
(ND
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.37 കോടി കടന്നു
ന്യൂ ഡൽഹി: ഒക്ടോബർ 18, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.37 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.11 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 26,449 പേരാണ്. ഇത് ആകെ രോഗബാധിതരുടെ 0.06 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 1,919 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,77,068 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,542 പേർക്കാണ്.
കഴിഞ്ഞ 24 മണിക്കൂറിൽ 2,27,207 പരിശോധനകൾ നടത്തി. 89.89 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.02 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.68 ശതമാനമാണ്.
RRTN
(Visitor Counter : 81
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ പ്രയാഗ്രാജ് സന്ദർശിക്കും ; 2 ലക്ഷത്തിലധികം സ്ത്രീകൾ പങ്കെടുക്കുന്ന ഒരു പരിപാടിയിൽ പങ്കെടുക്കും താഴെത്തട്ടിലെ സ്ത്രീ ശാക്തീകരണത്തെക്കുറിച്ചുള്ള, പ്രധാനമന്ത്രിയുടെ കാഴ്ചപ്പാട് പ്രകാരമാണ് പരിപാടി നടക്കുന്നത്,
16 ലക്ഷത്തോളം വനിതാ അംഗങ്ങൾക്ക് പ്രയോജനപ്പെടുന്ന എസ്എച്ച്ജികൾക്ക് പ്രധാനമന്ത്രി 1000 കോടി രൂപ കൈമാറും
പ്രധാനമന്ത്രി ആദ്യ മാസത്തെ സ്റ്റൈപ്പന്റ് ബിസിനസ് കറസ്പോണ്ടന്റ്-സഖികൾക്ക് കൈമാറും കൂടാതെ മുഖ്യ മന്ത്രി കന്യാ സുമംഗല പദ്ധതിയുടെ ഒരു ലക്ഷത്തിലധികം ഗുണഭോക്താക്കൾക്കും പണം കൈമാറും
200-ലധികം അനുബന്ധ പോഷകാഹാര നിർമ്മാണ യൂണിറ്റുകൾക്ക് പ്രധാനമന്ത്രി തറക്കല്ലിടും
പ്രധാനമന്ത്രി ശ്രീ നരേന്ദ്ര മോദി 2021 ഡിസംബർ 21-ന് പ്രയാഗ്രാജ് സന്ദർശിക്കുകയും ഉച്ചയ്ക്ക് 1 മണിക്ക് ഏകദേശം 2 ലക്ഷത്തിലധികം സ്ത്രീകൾ പങ്കെടുക്കുന്ന ഒരു പരിപാടിയിൽ പങ്കെടുക്കുകയും ചെയ്യും.
സ്ത്രീകൾക്ക്, പ്രത്യേകിച്ച് താഴെത്തട്ടിൽ, അവർക്ക് ആവശ്യമായ വൈദഗ്ധ്യങ്ങളും പ്രോത്സാഹനങ്ങളും വിഭവങ്ങളും നൽകി അവരെ ശാക്തീകരിക്കുക എന്ന പ്രധാനമന്ത്രിയുടെ കാഴ്ചപ്പാട് അനുസരിച്ചാണ് പരിപാടി നടക്കുന്നത്. സ്ത്രീകളെ പിന്തുണയ്ക്കുന്നതിനുള്ള ഈ ശ്രമത്തിൽ, സ്വയം സഹായ സംഘങ്ങളുടെ  ബാങ്ക് അക്കൗണ്ടിൽ 1000 കോടി രൂപ പ്രധാനമന്ത്രി കൈമാറും. എസ്എച്ച്ജികളിലെ 16 ലക്ഷം വനിതാ അംഗങ്ങൾക്ക് ഇതിന്റെ പ്രയോജനം ലഭിക്കും. ദീൻദയാൽ അന്ത്യോദയ യോജന - ദേശീയ ഗ്രാമീണ ഉപജീവന ദൗത്യത്തിന്  കീഴിലാണ് ഈ കൈമാറ്റം നടക്കുന്നത്. ഒരു എസ്എച്ച്ജിക്ക് 1.10 ലക്ഷം രൂപ വീതം 60,000 എസ്എച്ച്ജികൾക്ക് റിവോൾവിംഗ് ഫണ്ടായി ലഭിക്കും. ഇനത്തിൽ രൂപയായി ഒരു എസ്എച്ച്ജിക്ക് 15000 രൂപ ലഭിക്കും.
പ്രധാനമന്ത്രി ബിസിനസ് കറസ്പോണ്ടന്റ്-സഖികളെ  പ്രോത്സാഹിപ്പിക്കുന്നതിനും 20,000 ബിസി-സഖികളുടെ അക്കൗണ്ടിൽ ആദ്യ മാസത്തെ സ്റ്റൈപ്പൻഡായി 4000 രൂപ വീതം കൈമാറ്റം ചെയ്യുന്നതിനും പരിപാടി സാക്ഷ്യം വഹിക്കും. ബി.സി.-സഖികൾ താഴേത്തട്ടിൽ വാതിൽപ്പടി സാമ്പത്തിക സേവന ദാതാക്കളായി അവരുടെ ജോലി ആരംഭിക്കുമ്പോൾ, അവർക്ക് ആറ് മാസത്തേക്ക് 4000 രൂപ സ്റ്റൈപ്പൻഡ് ലഭിക്കും. അതുവഴി അവർ തങ്ങളുടെ ജോലിയിൽ സ്ഥിരത കൈവരിക്കുകയും തുടർന്ന് ഇടപാടുകളുടെ കമ്മീഷനിലൂടെ സമ്പാദിക്കാൻ തുടങ്ങുകയും ചെയ്യും.
പരിപാടിയിൽ മുഖ്യ മന്ത്രി കന്യാ സുമംഗല സ്കീമിന് കീഴിൽ 1 ലക്ഷത്തിലധികം ഗുണഭോക്താക്കൾക്ക് 20 കോടിയിലധികം തുക പ്രധാനമന്ത്രി കൈമാറും. ഒരു പെൺകുട്ടിക്ക് അവളുടെ ജീവിതത്തിന്റെ വിവിധ ഘട്ടങ്ങളിൽ സോപാധികമായ പണ കൈമാറ്റം പദ്ധതി ഉറപ്പു നൽകുന്നു. ഒരു ഗുണഭോക്താവിന് 15000 രൂപ വീതം ലഭിക്കും.
ജനനസമയത്ത് , ഒരു വർഷത്തെ സമ്പൂർണ വാക്സിനേഷൻ പൂർത്തിയാക്കിയാൽ , ഒന്നാം ക്ളാസിൽ , ആറാം ക്ളാസിൽ പ്രവേശനം നേടുമ്പോൾ , പ്രവേശന സമയത്ത് എന്നിങ്ങനെയാണ് ഘട്ടങ്ങൾ. ഒൻപതാം ക്ളാസ് പ്രവേശനത്തിന് , പത്താം ക്ലാസ് അല്ലെങ്കിൽ പന്ത്രണ്ടാം ക്ലാസ് പാസായതിന് ശേഷം ഏതെങ്കിലും ഡിഗ്രി/ഡിപ്ലോമ കോഴ്സിൽ പ്രവേശനത്തിന്  എന്നീ ഘട്ടങ്ങളായാകും പണം ലഭിക്കുക
200-ലധികം അനുബന്ധ പോഷകാഹാര നിർമ്മാണ യൂണിറ്റുകളുടെ തറക്കല്ലിടലും പ്രധാനമന്ത്രി നിർവഹിക്കും. സ്വയം സഹായ സംഘങ്ങൾ മുഖേനയാണ് ഈ യൂണിറ്റുകൾക്ക് ധനസഹായം നൽകുന്നത്. ഒരു യൂണിറ്റിന് ഏകദേശം ഒരു കോടി രൂപ . സംയോജിത ശിശു വികസന പദ്ധതി  പ്രകാരം സംസ്ഥാനത്തെ 600 ബ്ലോക്കുകളിൽ അനുബന്ധ പോഷകാഹാരം ഈ യൂണിറ്റുകൾ വിതരണം ചെയ്യും.
(
പ്രധാനമന്ത്രിയുടെ ഓഫീസ്
ശ്രീ കെ. കാമരാജിന്റെ ജന്മവാർഷിക ദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു
പ്രധാനമന്ത്രി ശ്രീ. നരേന്ദ്ര മോദി ശ്രീ കെ. കാമരാജിന്റെ ജന്മവാർഷിക ദിനത്തിൽ അദ്ദേഹത്തിന് ശ്രദ്ധാഞ്ജലി അർപ്പിച്ചു.
(ഒരു ട്വീറ്റിൽ പ്രധാനമന്ത്രി പറഞ്ഞു : " മഹാനായ ശ്രീ കെ. കാമരാജിന്റെ ജന്മവാർഷിക ദിനത്തിൽ ആദരാഞ്ജലി അർപ്പിക്കുന്നു. ദേശീയ വികസനത്തിനും സാമൂഹിക ശാക്തീകരണത്തിനുമായി അദ്ദേഹം തന്റെ ജീവിതം സമർപ്പിച്ചു. വിദ്യാഭ്യാസം, ആരോഗ്യം, സ്ത്രീ ശാക്തീകരണം എന്നിവയ്ക്ക് അദ്ദേഹം നൽകിയ ഊന്നൽ ഇന്ത്യയിലെ ജനങ്ങളെ പ്രചോദിപ്പിച്ചുകൊണ്ടിരിക്കുന്നു."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 127.93 കോടി പിന്നിട്ടു
(ന്യൂ ഡൽഹി: ഡിസംബർ 06 , 2021
കഴിഞ്ഞ 24 മണിക്കൂറിൽ 24,55,911 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 127.93 കോടി  കടന്നു. 1,32,86,429 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 8,834 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,40,69,608.ആയി. ദേശീയ രോഗമുക്തി നിരക്ക് 98.35%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 162 ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 8,306 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 98,416 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.28 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 8,86,263 പരിശോധനകൾ നടത്തി. ആകെ 64.82 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.78 ശതമാനമാണ് –22
ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.94 ശതമാനമാണ്. കഴിഞ്ഞ 63 ദിവസമായി ഇത് 2 ശതമാനത്തിൽ താഴെയും, 98 ദിവസമായി 3 ശതമാനത്തിൽ താഴെയുമാണ്.
SKY
ആഭ്യന്തരകാര്യ മന്ത്രാലയം
പ്രധാനമന്ത്രി ശ്രീ നരേന്ദ്ര മോദിയെ കേന്ദ്ര ആഭ്യന്തര മന്ത്രി ശ്രീ അമിത് ഷാ അഭിനന്ദിച്ചു
.
ന്യൂ ഡൽഹി :ഒക്ടോബർ 07 ,2021
ഒരു സംസ്ഥാന സർക്കാരിന്റെയും കേന്ദ്ര സർക്കാരിന്റെയും തലവനായി 20 വർഷത്തെ പൊതുജന സേവനം പൂർത്തിയാക്കിയ പ്രധാനമന്ത്രി ശ്രീ നരേന്ദ്ര മോദിയെ , കേന്ദ്ര ആഭ്യന്തര മന്ത്രിയും സഹകരണ മന്ത്രിയുമായ ശ്രീ അമിത് ഷാ അഭിനന്ദിച്ചു. 20 വർഷം മുമ്പ് ഈ ദിവസം, ശ്രീ നരേന്ദ്ര മോദി ഗുജറാത്ത് മുഖ്യമന്ത്രിയായി സത്യപ്രതിജ്ഞ ചെയ്തതോടെ വികസനത്തിന്റെയും സത് ഭരണത്തിന്റെയും യാത്ര ആരംഭിച്ചതായും
അത് ഇപ്പോഴും തുടരുന്നുവെന്നും തുടർച്ചയായ ട്വീറ്റുകളിൽ ശ്രീ അമിത് ഷാ പറഞ്ഞു.ഈ 20 വർഷങ്ങളിൽ, ജനങ്ങളുടെയും രാജ്യത്തിന്റെയും പുരോഗതിക്കായി ശ്രീ നരേന്ദ്ര മോദി രാവും പകലും കഠിനാധ്വാനം ചെയ്തു.പാവപ്പെട്ടവരുടെയും സാധാരണക്കാരുടെയും ഉന്നമനത്തിനും ക്ഷേമത്തിനായി സമർപ്പിച്ച ഈ 20 വർഷങ്ങളിൽ,അദ്ദേഹത്തിന്റെ ശക്തമായ ഇച്ഛാശക്തിയും കാര്യങ്ങളെ മുൻകൂട്ടി കാണാനുള്ള കഴിവും കൊണ്ട്ശ്രീ നരേന്ദ്ര മോദി അസാധ്യമായത് സാധ്യമാക്കി, ശ്രീ അമിത് ഷാ പറഞ്ഞു.ആദ്യം ഗുജറാത്തിലും പിന്നീട് കേന്ദ്രത്തിലും ശ്രീ നരേന്ദ്ര മോദിയുടെ നേതൃത്വത്തിലുള്ള സർക്കാറിലും സംഘടനയിലും പ്രവർത്തിക്കാൻ അവസരം ലഭിച്ചത് തന്റെ ഭാഗ്യമാണെന്ന്. ശ്രീ അമിത് ഷാ പറഞ്ഞു
IE
(Visitor Counter : 88
രാജ്യരക്ഷാ മന്ത്രാലയം
'സാഗർ -II' എന്ന പേരിലുള്ള മാനുഷിക ദൗത്യത്തിന്റെ ഭാഗമായി എത്തിച്ച ഭക്ഷ്യ വസ്തുക്കൾ ഐ.എൻ.എസ്. ഐരാവത് ജിബൂട്ടിക്ക് കൈമാറി
ഇപ്പോഴും തുടരുന്ന 'സാഗർ -II' എന്ന പേരിലുള്ള മാനുഷിക ദൗത്യത്തിന്റെ ഭാഗമായി ഇന്ത്യൻ നാവിക കപ്പൽ ഐരാവത് 2020 നവംബർ 10ന് ജിബൂട്ടി തുറമുഖത്ത് എത്തി. പ്രകൃതിദുരന്തങ്ങളും കോവിഡ്-19 മഹാമാരിയും നേരിടാൻ വിദേശ സൗഹൃദ രാജ്യങ്ങൾക്ക് ഇന്ത്യൻ സർക്കാർ നൽകി വരുന്ന സഹായത്തിന്റെ ഭാഗമായാണ് ദൗത്യം തുടരുന്നത്.
2020 നവംബർ 11 ന് ജിബൂട്ടിയിലെ തുറമുഖമായ പോർട്ട് ജിബൂട്ടിയിൽ കൈമാറൽ ചടങ്ങ് നടന്നു. ജിബൂട്ടിയിലെ ഇന്ത്യൻ അംബാസഡർ ശ്രീ അശോക് കുമാറിൽ നിന്ന് ജിബൂട്ടി സാമൂഹിക കാര്യ - സോളിഡാരിറ്റി മന്ത്രാലയ സെക്രട്ടറി ജനറൽ ഇഫ്ര അലി അഹമ്മദ് ഭക്ഷ്യ സഹായം സ്വീകരിച്ചു. ചടങ്ങിൽ ഐ.എൻ.എസ്. ഐരാവത് കമാൻഡിംഗ് ഓഫീസർ, കമാൻഡർ പ്രസന്ന കുമാർ പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 182.55 കോടി കവിഞ്ഞു
കഴിഞ്ഞ 24 മണിക്കൂറിനിടെ 12-14 വയസ് പ്രായമുള്ളവർക്ക് വിതരണം ചെയ്തത് 90 ലക്ഷത്തിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 21,530 ആയി കുറഞ്ഞു ; മൊത്തം സജീവ കേസുകളുടെ 0.05 % ആണിത്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,685 പേര്ക്ക്
രോഗമുക്തി നിരക്ക് നിലവില് 98.75%
പ്രതിവാര രോഗസ്ഥിരീകരണ നിരക്ക് 0.33%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 182.55 കോടി  പിന്നിട്ടു. 2,16,22,613 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്,90 ലക്ഷത്തിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10403330
രണ്ടാം ഡോസ് 9994485
കരുതല് ഡോസ് 4398383
മുന്നണിപ്പോരാളികള്
ഒന്നാം ഡോസ് 18412557
രണ്ടാം ഡോസ് 17496759
കരുതല് ഡോസ് 6745780
12-14 പ്രായപരിധിയിലുള്ളവര്
ഒന്നാം ഡോസ് 9006782
15-18 പ്രായപരിധിയിലുള്ളവര്
ഒന്നാം ഡോസ് 56607372
രണ്ടാം ഡോസ് 36629914
18-44 പ്രായപരിധിയിലുള്ളവര്
ഒന്നാം ഡോസ് 554099674
രണ്ടാം ഡോസ് 462064493
45-59 പ്രായപരിധിയിലുള്ളവര്
ഒന്നാം ഡോസ് 202659572
രണ്ടാം ഡോസ് 184401346
60നുമേല് പ്രായമുള്ളവര്
ഒന്നാം ഡോസ് 126675891
രണ്ടാം ഡോസ് 114860363
കരുതല് ഡോസ് 11118425
കരുതല് ഡോസ് 2,22,62,588
ആകെ 1,82,55,75,126
രാജ്യത്ത് കോവിഡ് രോഗബാധിതരുടെ എണ്ണം തുടര്ച്ചയായി താഴുന്നു. നിലവിലെ രോഗബാധിതരുടെ എണ്ണം ഇന്ന് 21,530 ആയി കുറഞ്ഞു, ഇത് രാജ്യത്തെ മൊത്തം സജീവ കേസുകളുടെ 0.05% ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 2,499 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,78,087 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 1,685 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 6,91,425 പരിശോധനകള് നടത്തി. ആകെ 78.56 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.33 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.24 ശതമാനമാണ്.
(--ND--
പ്രധാനമന്ത്രിയുടെ ഓഫീസ്
കേന്ദ്ര വിദ്യാഭ്യാസ മന്ത്രാലയത്തിൻെറ ജി 20 ജനപങ്കാളിത്ത പരിപാടിയിലെ റെക്കോർഡ് പങ്കാളിത്തത്തിന് പ്രധാനമന്ത്രിയുടെ അഭിനന്ദനം
വിദ്യാഭ്യാസ മന്ത്രാലയത്തിന്റെ സംരംഭമായ ജി 20 ജനപങ്കാളിത്ത പരിപാടിയിലെ റെക്കോർഡ് പങ്കാളിത്തത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഇന്ത്യയുടെ ജി 20 പ്രസിഡൻസിയുടെ കേന്ദ്ര ബിന്ദുവെന്ന നിലയിൽ, വിദ്യാഭ്യാസ മന്ത്രാലയം "അടിസ്ഥാന സാക്ഷരതയും സംഖ്യാശാസ്ത്രവും ഉറപ്പാക്കുക "  എന്ന പ്രമേയം പ്രോത്സാഹിപ്പിക്കുന്നതിനും അംഗീകരിക്കുന്നതിനും ലക്ഷ്യമിട്ടുള്ള പ്രവർത്തനങ്ങളുടെയും പരിപാടികളുടെയും ഒരു പരമ്പര സംഘടിപ്പിക്കുന്നു.
വിദ്യാർത്ഥികളും അധ്യാപകരും സാമൂഹിക പ്രവർത്തകരും ഉൾപ്പെടെ 1.5 കോടിയിലധികം വ്യക്തികൾ ഇതുവരെ ഈ സംരംഭത്തിൽ ആവേശത്തോടെ ചേർന്നു.
വിദ്യാഭ്യാസ മന്ത്രാലയത്തിന്റെ ട്വീറ്റ് ത്രെഡിന് മറുപടിയായി പ്രധാനമന്ത്രി ട്വീറ്റ് ചെയ്തു :
“ഈ റെക്കോർഡ് പങ്കാളിത്തത്തിൽ സന്തോഷമുണ്ട്. ഇത് സുസ്ഥിരവും, ഉൾക്കൊള്ളുന്നതുമായ ഭാവിക്കായുള്ള നമ്മുടെ പങ്കിട്ട കാഴ്ചപ്പാടിനെ ശക്തിപ്പെടുത്തുന്നു. ഇന്ത്യയുടെ ജി-20 പ്രസിഡൻസിയിൽ പങ്കെടുക്കുകയും ശക്തിപ്പെടുത്തുകയും ചെയ്ത എല്ലാവർക്കും അഭിനന്ദനങ്ങൾ.
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19-പുതിയ വിവരങ്ങൾ:
രോഗമുക്തി നിരക്ക് ഉയർന്ന് 68 ശതമാനത്തോളം ആയി;
മരണനിരക്ക് തുടർച്ചയായി കുറഞ്ഞു; ഇന്ന് 2.05 ശതമാനമായി
കോവിഡ് 19 രോഗ മുക്തി നിരക്കിൽ ക്രമാനുഗതമായ വർധന, ആഗോള ശരാശരിയെക്കാൾ വളരെ താഴ്ന്ന മരണനിരക്ക് എന്നീ രണ്ടു നേട്ടങ്ങളോടെ കോവിഡ് 19, പ്രതിരോധ പ്രവർത്തനങ്ങളിൽ ഇന്ത്യ മുന്നോട്ടുപോകുന്നു. രോഗമുക്തി നിരക്ക് 68% എന്ന റെക്കോർഡ് ഉയരത്തിൽ എത്തിയപ്പോൾ മരണ നിരക്ക് 2.05% ആയി താഴ്ന്നു. ഇവ രണ്ടും, നിലവിൽ രോഗമുക്തി നേടിയവരുടെയും ചികിത്സയിൽ ഉള്ളവരുടെയും എണ്ണത്തിലെ വ്യത്യാസം വർദ്ധിക്കാൻ കാരണമായി.
കഴിഞ്ഞ 24 മണിക്കൂറിൽ 49, 769 പേർക്ക് രോഗം ഭേദമായതോടെ രോഗമുക്തി നേടിയവരുടെ ആകെ എണ്ണം 13, 78,105 ആയി. ആശുപത്രി സൗകര്യങ്ങൾ വർദ്ധിപ്പിച്ചതും രോഗികൾക്ക് കേന്ദ്ര സർക്കാർ നിർദേശിച്ച പ്രോട്ടോകോൾ അനുസരിച്ച് മികച്ച ചികിത്സ നൽകുന്നതും രോഗമുക്തി നിരക്ക് വർദ്ധിക്കാൻ സഹായിക്കുന്നു. കഴിഞ്ഞ രണ്ട് ആഴ്ചയിൽ രോഗമുക്തി നേടുന്നവരുടെ പ്രതിദിന ശരാശരി 26000- ൽ നിന്നും 44, 000 ആയി ഉയർന്നു.
വ്യാപകമായ പരിശോധന, കൃത്യമായ നിരീക്ഷണത്തിലൂടെ ഉള്ള ഐസൊലേഷൻ നടപടികൾ, ഫലപ്രദമായ ചികിത്സ എന്നിവയിലൂടെ കേന്ദ്ര - സംസ്ഥാന ഗവൺമെന്റുകളുടെ സംയോജിത പ്രവർത്തനങ്ങളാണ് രോഗികളുടെ എണ്ണത്തിൽ കുറവ് വരുന്നതിനും രോഗമുക്തി നേടുന്നവരുടെ നിരക്ക് ഉയരുന്നതിനും കാരണമാകുന്നത്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.(